Ex Machina
Ex Machina er en engelsk-amerikansk science fiction-film fra 2014-15 ved Alex Garland. Filmen tester en humanoid robot (androide) udstyret med kunstig intelligens.

Handling 
Programmøren Caleb Smith udvælges til at teste firmaet Blue Books nyeste androide, Ava, ved hjælp af Turing-testen. Firmaet har lagt navn til en søgemaskine af samme navn, der også er en reference til filosoffen Ludwig Wittgenstein, der skrev en Blue Book (1930'erne), der spørger ind til kunstig intelligens. I filmen er Smith udvalgt på baggrund af hans søgeprofil, hvorfor det i filmen er ham som testes, ikke androiden, som i en sædvanlig Turingtest.

Androiden er udfærdiget således, at den skal falde i Smiths smag. Seeren får undervejs at vide, at androidens opgave er at få Smith til at blive forelsket i androiden.

Rolleliste 

 Domhnall Gleeson som Caleb Smith, programmør i firmaet Blue Book.
 Oscar Isaac som Nathan Bateman, Blue Books ejer og direktør.
 Alicia Vikander som Ava, en kunstig intelligens.
 Sonoya Mizuno som Kyoko, Batemans tjenestepige.
 Gana Bayarsaikhan som Jade, en tidlig gynoid-prototype (fembot).
 Corey Johnson som Jay, helikopterpilot.
 Claire Selby som Lily, en tidlig gynoid-prototype (fembot).
 Symara Templeman som Jasmine, en tidlig gynoid-prototype (fembot).
 Tiffany Pisani som Katya.
 Lina Alminas som Amber.

Filosofiske virkemidler 
Testningen foregår i virksomhedsejerens hjem, under jorden. Ejeren, Nathan Bateman, har i filmen parallelsamtaler med Smith, med mange referencer til kulturhistorien: maleren Jackson Pollocks metode, Wittgenstein, Sigmund Freuds Ødipuskompleks, Prometheus, J. Robert Oppenheimer og døden. Samt referencer til Det kinesiske rum og Marys værelse, et tankeeksperiment, der refererer til "Mary", der befinder sig i et sort-hvidt rum. Spørgsmålet stiller sig nu om hvorvidt Mary vil kunne skelne, hvis hun lukkes ud af rummet og ser flere farver, med reference til testandroiden Ava i Ex Machina, der aldrig har været uden for kælderen.

Undervejs ses også malerier af Pollock, No. 5, 1948 og et bryllupsportræt af Wittgensteins søster Margaret Stonborough-Wittgenstein (1905), ved maleren Gustav Klimt, netop som Ava slipper ud af kælderen.

Filosoffen Daniel Dennett anså filmen for at give den bedste udforskning af hvorvidt en computer kan generere moralsk relevante egenskaber svarende til en person.

I Sverige blev filmen kun udsendt på DVD; den var for dybsindig for biografpublikummet.

Se også 

 Turing-test

Referencer

Eksterne referencer 

 Imdb: Imdb.
 Rotten Tomatoes: Rotten Tomatoes: Ex Machina.

Film fra 2014
Science fiction-film